b'\n_START_ARTICLE_\nDevon\n_START_SECTION_\nBiografija\n_START_PARAGRAPH_\nDevon gim\xc4\x97 Alentauno mieste, Pensilvanijos valstijoje. Savo gimin\xc4\x97je ji turi oland\xc5\xb3, pranc\xc5\xabz\xc5\xb3, angl\xc5\xb3 ir \xc4\x8deroki\xc5\xb3 kraujo._NEWLINE_Devon turi du jaunesnius brolius, o vyresnioji sesuo jai visuomet atrod\xc4\x97 sektinas pavyzdys. _NEWLINE_Vaikyst\xc4\x97je ji svajojo tapti garsia kino aktore,  \xc5\xa1ok\xc4\x97ja arba gimnaste, ta\xc4\x8diau buvo per ma\xc5\xbeo \xc5\xabgio (157 cm)._NEWLINE_1995 metais Devon baig\xc4\x97 Helertauno \xe2\x80\x9eSaucon Valley\xe2\x80\x9c mokykl\xc4\x85, ta\xc4\x8diau, neb\xc5\xabdama gabi mokslams, \xc4\xafsidarbino kavin\xc4\x97je padav\xc4\x97ja. _NEWLINE_Savo pom\xc4\x97g\xc4\xaf \xc5\xa1okti Devon nusprend\xc4\x97 i\xc5\xa1reik\xc5\xa1ti dalyvaudama \xe2\x80\x9eAl\xe2\x80\x98s Diamond\xe2\x80\x9c kabatero organizuotame m\xc4\x97g\xc4\x97j\xc5\xb3 pasirodyme gretimame mieste. \xc4\x8cia ji laim\xc4\x97jo pirm\xc4\x85 viet\xc4\x85  ir sulauk\xc4\x97 kabareto savininko pasi\xc5\xablymo \xc5\xa1okti jo klube striptiz\xc4\x85. \xc5\xa0\xc4\xaf darb\xc4\x85 ji dirbo 3 metus, kol nusprend\xc4\x97 tapti pornografini\xc5\xb3 film\xc5\xb3 aktore.\n_START_SECTION_\nAktor\xc4\x97s karjera\n_START_PARAGRAPH_\n1998 metais \xe2\x80\x9eAl\xe2\x80\x98s Diamond\xe2\x80\x9c kabarete Devon susipa\xc5\xbeino su pornografini\xc5\xb3 film\xc5\xb3 aktore Dayton Rain, atvykusia \xc4\xaf klub\xc4\x85 atlikti savo programos. I\xc5\xa1ori\xc5\xa1kai pana\xc5\xa1ios merginos greitai susidraugavo ir viename vakar\xc4\x97lyje Dayton, tuo metu dirbusi kompanijoje \xe2\x80\x9eVivid Entertainment\xe2\x80\x9c, papasakojo jai apie porno \xc5\xbevaig\xc5\xbed\xc4\x97s gyvenim\xc4\x85 ir Devon susidom\xc4\x97jo.  Galutinai apsispr\xc4\x99sti i\xc5\xa1m\xc4\x97ginti save pornografijoje j\xc4\x85 paskatino tuometinis vaikinas. _NEWLINE_Dayton papasakojo, kad prad\xc5\xbeiai b\xc5\xabtina rasti ger\xc4\x85 fotograf\xc4\x85, galint\xc4\xaf padaryti tinkam\xc4\x85 fotosesij\xc4\x85. Devon taip padar\xc4\x97, ta\xc4\x8diau patekti pas \xe2\x80\x9eVivid\xe2\x80\x9c vadovus nebuvo paprasta, tod\xc4\x97l ji nusprend\xc4\x97 nusifilmuoti viename pusiau m\xc4\x97g\xc4\x97ji\xc5\xa1kame filme, kuris gal\xc4\x97t\xc5\xb3 tapti jai reklama. Rezultatas ir procesas jai taip nepatiko, kad Devon ketino visko atsisakyti, ta\xc4\x8diau Dayton pa\xc5\xbead\xc4\x97jo, kad supa\xc5\xbeindins j\xc4\x85 su reikiamais \xe2\x80\x9eVivid\xe2\x80\x9c atstovais,  nes ankstesni jos pa\xc4\x8dios bandymai buvo nes\xc4\x97kmingi._NEWLINE_Susitikime vienas i\xc5\xa1 kompanijos atstov\xc5\xb3 \xc4\xaf\xc5\xbevelg\xc4\x97 Devon galimybes ir net tikimyb\xc4\x99 prilygti tuo metu populiariausiai porno aktorei D\xc5\xbeenai D\xc5\xbeeimson. _NEWLINE_Devon pasira\xc5\xa1\xc4\x97 sutart\xc4\xaf su \xe2\x80\x9eVivid\xe2\x80\x9c kaip tik tuo metu, kai kompanijoje d\xc4\x97l pernelyg didelio pom\xc4\x97gio linksmintis darbo neteko Dayton Rain. Manydami, kad Devon, kaip jos draug\xc4\x97, gali b\xc5\xabti pana\xc5\xa1aus b\xc5\xabdo, kompanijos atstovai jai band\xc4\x97 paai\xc5\xa1kinti kuo daugiau apie darb\xc4\x85 ir b\xc5\xabtinyb\xc4\x99 save saugoti. Pokalbiuose dalyvavo ir vienas i\xc5\xa1 \xe2\x80\x9eVivid\xe2\x80\x9c vadov\xc5\xb3, jau matantis Devon nauja mega \xc5\xbevaig\xc5\xbed\xc4\x99. _NEWLINE_Devon filmavosi \xe2\x80\x9eVivid\xe2\x80\x9c kuriamose juostose 1998\xe2\x80\x932001 metais ir kartu su Jenna Jameson tapo vienomis populiariausi\xc5\xb3 aktori\xc5\xb3.  Nepaisant to, jau antraisiais kontrakto metais prasid\xc4\x97jo jos nesutarimai su kompanijos vadovais d\xc4\x97l pernelyg didelio aktori\xc5\xb3 i\xc5\xa1naudojimo. Galiausiai 2001 metais kilo konfliktas su vienu i\xc5\xa1 fotografu, kur\xc4\xaf Devon apkaltino seksualiniu priekabiavimu.  \xe2\x80\x9eVivid\xe2\x80\x9c nusprend\xc4\x97 palaikyti kit\xc4\x85 pus\xc4\x99 ir Devon sutartis nebuvo prat\xc4\x99sta._NEWLINE_2001 metais Devon dirbo su \xe2\x80\x9eJill Kelly Entertainment\xe2\x80\x9c, ta\xc4\x8diau sekan\xc4\x8diais metais sutart\xc4\xaf nutrauk\xc4\x97, nes kompanija nevykd\xc4\x97 savo pa\xc5\xbead\xc5\xb3. Po to sek\xc4\x97 sutartis su \xe2\x80\x9eDigital Playground\xe2\x80\x9c  ir bendras projektas su gera drauge Tawny Roberts, tuo metu m\xc4\x97ginusia kurti savo mobiliosios pornografijos linij\xc4\x85._NEWLINE_2004 metais Devon vaidino pirmajame pornografiniame HD formato filme \xe2\x80\x9eIsland Fever 3\xe2\x80\x9c, o 2005 metais\xc2\xa0\xe2\x80\x93 speciali\xc5\xb3j\xc5\xb3 efekt\xc5\xb3 juostoje \xe2\x80\x9ePiratai\xe2\x80\x9c._NEWLINE_2005 met\xc5\xb3 pabaigoje baig\xc4\x97si jos sutartis su \xe2\x80\x9eDigital Playground\xe2\x80\x9c ir Devon tapo kompanijos \xe2\x80\x9eShane\xe2\x80\x98s World\xe2\x80\x9c aktore._NEWLINE_Nuo 1998 iki 2012 met\xc5\xb3 ji vaidino 60-je film\xc5\xb3 suaugusiems.\n_START_SECTION_\nKita veikla\n_START_PARAGRAPH_\nDevon yra dalyvavusi muzikos kanalo MTV \xe2\x80\x9ePimp My Ride\xe2\x80\x9c, Howard Stern laidose, jos nuotraukas spausdino \xc5\xbeurnalai \xe2\x80\x9eE!\xe2\x80\x9c, \xe2\x80\x9ePenthouse\xe2\x80\x9c ir \xe2\x80\x9eStuff\xe2\x80\x9c._NEWLINE_2001 met\xc5\xb3 saus\xc4\xaf buvo paskelbta \xe2\x80\x9ePenthouse\xe2\x80\x9c M\xc4\x97nesio mergina._NEWLINE_2005 metais vaidino HBO serialo \xe2\x80\x9eEntourage\xe2\x80\x9c epizode \xe2\x80\x9eI Love You Too\xe2\x80\x9c.\n_START_SECTION_\nAsmeninis gyvenimas\n_START_PARAGRAPH_\n2005 metais susitikin\xc4\x97jo su Danny Ting, porno film\xc5\xb3 nuoma besiver\xc4\x8dian\xc4\x8diu kin\xc5\xb3 kilm\xc4\x97s verslininku.'